Dagføring um eyka aðalfundin: verður eisini á Zoom Vit kunnaðu tykkum fyrr í vikuni um, at fundurin verður“ fysiskur” til staðar á Mylius Erichsens Vej 165A. Men nevndin hevur avgjørt, at eyka aðalfundurin verður stroymdur á zoom samstundis. Sostatt er møguleikin eisini til staðar, um onkur helst ikki vil samlast í eini møguliga“ størri” fjøld, at luttaka á fundinum. Hetta verður gjørt við tí fyrivarni, at vit hava ongantíð roynt at havt ein uttandura aðalfund stroymdan, og tað kunnu stingast teknisk brek upp, sum vit møguliga ikki fáa loyst. Tað sagt, so hevur nevndin gjørt eina royndar-stroyming og tað eydnaðist væl. So vit krossa fingrar Vit minna eisini á, at aðalfundurin er almennur og øll eru vælkomin, men einans limir yvir 18 ár hava atkvøðurætt.